Jean-Marc Micas

**Jean-Marc Micas** PSS (født 17. juni 1963 i Montélimar i departementet Drôme i Frankrike) er en fransk ordensgeistlig og katolsk biskop av Tarbes og Lourdes.
## Liv og virke
### Bakgrunn
Jean-Marc Micas tok diplom som sivilingeniør og klimateknologi fra Paul Sabatier-universitetet i Toulouse i 1983, og virket så et år i Glasgow innen fagfeltet. Fra 1985 til 1990 studerte Micas filosofi og katolsk teologi ved *Saint-Cyprien-seminaret* i Toulouse, som han fullførte med lisensiat.

### Prest
Erkebiskopen av Toulouse, André Charles Collini, diakonviet ham 20. mai 1990 i kirken *Notre-Dame de l'Assomption* i Villeneuve-de-Rivière og presteviet ham den 10. mars 1991 i katedralen i Toulouse.

Micas var først kapellan i Saint-Gaudens (1991–1995) og senere sjelesørger i Labège og Escalquens (1995–1998). Han var også kapellan for den euckristiske ungdomsbevegelset i erkebispedømmet Toulouse fra 1993 til 1998 og var ansvarlig for kallsapostolatet fra 1997 til 2000. Jean-Marc Micas sluttet seg senere til sulpicianerne og avla sine løfter den 6. juni 1999. 

Fra 1999 til 2010 jobbet Micas som instruktør ved Saint-Cyprien regionale seminar i Toulouse, hvor han også var rektor fra 2007 til 2013. I tillegg var han fra 2000 til 2013 regionalt ansvarlig for kallspastoralt arbeid, og fra 2006 til 2013 var han ansatt ved bispedømmekontoret for presteutdanning. Han var også medlem av presterådfet og konsultorkollegiet i erkebispedømmet Toulouse (1999-2013) og Det nasjonale råd for seminarene (2011-2013). Fra og med 2013 var Jean-Marc Micas provinsial for den franske sulpicianerprovins.

### Biskop av Tarbes og Lourdes
Den 30. mars 2022 utnevnte pave Frans ham til biskop av Tarbes og Lourdes. Erkebiskopen av Toulouse, Guy de Kerimel, ordinerte ham til biskop den 29. mai samme år i Pius X-basilikaen i Lourdes; medkonsekratorer var biskopen av Nîmes, Nicolas Brouwet, og biskopen av Tulle, Francis Bestion. Den apostoliske nuntius til Frankrike, erkebiskop Celestino Migliore, var også med. Innsettelsen fant sted dagen etter.

Den 2. juli 2024 forordnet biskop Micas at mosaikkene laget av fader Marko Rupnik ikke lengre ville bli opplyst kveldstider under de marianske fakkelprosesjoner. I uttalelsen tilkjenngav han at hans «personlige preferanse» ville være å fjerne Rupnik-mosaikkene som for tiden pryder den helbredende valfartshelligdommen dedikert til Vår Frue av Lourdes, men bemerket også at det fortsatt var motstand fra noen hold og konsensus ikke var oppnådd.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Biskop Adrien-Edmond-Maurice Gand (1907-1990) *1964
* Kardinal Albert Decourtray (1923-1994) *1971
* Biskop Jean Bonfils (1930- ) *1993
* Erkebiskop Guy André Marie de Kerimel de Kerveno (1953-) *2001
* Biskop *Jean-Marc Micas* (1963- ) *2022

## Referanser